

**Bilag IV: Tilbagetrækning[[1]](#footnote-1)**

| **Nr.** | **KOM eller COM/interinstitutionel reference** | **Titel** | **Begrundelse for tilbagetrækningen** |
| --- | --- | --- | --- |
| **Landbrug og udvikling af landdistrikter** | | | |
|  | COM(2017) 0150 final 2017/068/COD | Forslag til EUROPA-PARLAMENTETS OG RÅDETS FORORDNING om fastsættelse i henhold til forordning (EU) nr. 1306/2013 af tilpasningssatsen for direkte betalinger for kalenderåret 2017 | Forældet: Spørgsmålet er behandlet i Kommissionens gennemførelsesforordning (EU) 2017/1236 af 7. juli 2017. |
| **Økonomiske og finansielle anliggender samt beskatning og told** | | | |
|  | KOM(2011) 737 final 2011/333/CNS | Forslag til RÅDETS FORORDNING om metoderne og proceduren for overdragelse af den egne indtægt fra moms | Kommissionen vil fremlægge nye forslag om egne indtægter i det omfattende forslag til den kommende flerårige finansielle programmering efter 2020. Forslaget vil blive erstattet af nye forslag i den forbindelse og bliver derfor forældet. |
|  | COM(2014) 43 final 2014/0020/COD | Forslag til EUROPA-PARLAMENTETS OG RÅDETS FORORDNING om strukturelle foranstaltninger til forbedring af modstandsdygtigheden i kreditinstitutter i EU | Der er ikke udsigt til, at der kan opnås enighed om forslaget. Der er ikke sket fremskridt siden 2015. Derudover er forslagets hovedformålet om finansiel stabilitet i mellemtiden blevet sikret ved hjælp af andre reguleringsmæssige foranstaltninger i banksektoren og navnlig ved ikrafttrædelsen af Bankunionens tilsyns- og afviklingsmekanismer. |
| **Udenrigsanliggender og sikkerhedspolitik** | | | |
|  | KOM(2003) 695 final CNS 2003/0268 | Forslag til RÅDETS AFGØRELSE om indgåelse af en aftale om politisk dialog og samarbejde mellem Det Europæiske Fællesskab og dets medlemsstater på den ene side og Det Andinske Fællesskab og dets medlemslande Republikken Bolivia, Republikken Colombia, Republikken Ecuador, Republikken Peru og Den Bolivariske Republik Venezuela på den anden side | Forældet: Det er ikke længere i kraft, da det er erstattet af fælles forslag JOIN/2016/04 final af 3. februar 2016. |
|  | COM(2014) 360 final 2014/0182/NLE | Forslag til RÅDETS AFGØRELSE om Unionens holdning i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side for så vidt angår vedtagelse af en henstilling om gennemførelse af associeringsdagsordenen mellem EU og Georgien | Forældet: Associeringsdagsordenen blev vedtaget af Rådet for Udenrigsanliggender den 23. juni 2014 (Georgia ST 10978/14) og EUT L 261 af 30.8.2014. |
|  | COM(2014) 359 final 2014/0181/NLE | Forslag til RÅDETS AFGØRELSE om Unionens holdning i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Moldova på den anden side for så vidt angår vedtagelse af en henstilling om gennemførelse af associeringsdagsordenen mellem EU og Moldova | Forældet: Associeringsdagsordenen blev vedtaget af Rådet for Udenrigsanliggender den 23. juni 2014 (Moldova ST 9621/14 (I/A item note)). |
|  | COM(2013) 014 final 2013/0149/NLE | Fælles forslag til RÅDETS AFGØRELSE om Unionens holdning i det associeringsråd, der er oprettet ved Euro-Middelhavsaftalen om oprettelse af en associering mellem Det Europæisk Fællesskab og dets medlemsstater på den ene side og Den Libanesiske Republik på den anden side, til vedtagelsen af en henstilling om gennemførelsen af anden ENP-handlingsplan EU-Libanon | Det fremgår af Associeringsrådet EU-Libanons afgørelse nr. 1/2016 af 11. november 2016 om fastlæggelse af prioriteterne for partnerskabet mellem EU og Libanon, at parterne frem for at forny ENP-handlingsplanen snarere bør vedtage partnerskabsprioriteterne og den tilhørende pagt. Det fælles forslag COM(2013) 014 er derfor forældet. |
| **Det indre marked, industri, iværksætteri og SMV'er** | | | |
|  | COM(2012) 164 final 2012/82/COD | Forslag til EUROPA-PARLAMENTETS OG RÅDETS FORORDNING om forenklede regler for overførsel i det indre marked af motorkøretøjer, der er indregistreret i en anden medlemsstat | Der er ikke udsigt til, at der kan opnås enighed om forslaget. Der er ikke sket fremskridt siden 2012. Kommissionen vil tage spørgsmålet op til fornyet overvejelse, bl.a. ved at iværksætte en ajourføring af konsekvensanalysen. |
| **Internationalt samarbejde og udvikling** | | | |
|  | KOM(2011) 0861 final 2011/0420/NLE | Forslag til RÅDETS AFGØRELSE om EU's tiltrædelse af Den Internationale Rådgivende Bomuldskomité (ICAC) | Forældet: Der blev vedtaget en rådsafgørelse den 18. maj 2017 på grundlag af et ajourført forslag fra Kommissionen (COM(2016) 0712 final - 2016/0349 (NLE)). |
| **Retlige anliggender, forbrugere og ligestilling mellem mænd og kvinder** | | | |
|  | COM(2014) 0212 final 2014/0120/COD | Forslag til EUROPA-PARLAMENTETS OG RÅDETS DIREKTIV om enkeltmandsselskaber med begrænset ansvar | Muligheden for tilbagetrækning blev nævnt i et skriftlig svar på spørgsmål fra PANA-Udvalget. Kommissionen vil fremlægge nye forslag om selskabsret i 4. kvartal af 2017, og det aktuelle forslag vil dernæst blive trukket tilbage. |
| **Maritime Anliggender og Fiskeri** | | | |
|  | KOM(2011) 0760 final 2011/0345/COD | Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1300/2008 af 18. december 2008 om fastlæggelse af en flerårig plan for sildebestanden i området vest for Skotland og fiskeriets udnyttelse af denne bestand | Forslaget bliver forældet med den foreslåede ophævelse (se bilag V) til Rådets forordning (EF) nr. 1300/2008 af 18. december 2008 om fastlæggelse af en flerårig plan for sildebestanden i området vest for Skotland. |
|  | COM(2013) 09 final 2013/0007/COD | Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik | Kommissionen har til hensigt at fremlægge et nyt forslag om en omfattende revision af fiskerikontrolordningen i 2. kvartal 2018. |
| **Migration, indre anliggender og medborgerskab** | | | |
|  | COM(2014) 163 final 2014/0095/COD | Forslag til EUROPA-PARLAMENTETS OG RÅDETS FORORDNING om indførelse af et rundrejsevisum og om ændring af konventionen om gennemførelse af Schengenaftalen og forordning (EF) nr. 562/2006 og (EF) nr. 767/2008 | Forslaget skal trækkes tilbage i forbindelse med forslaget til en revideret visumkodeks, der vil blive fremlagt i 1. kvartal 2018. |
|  | COM(2014) 164 final 2014/0094/COD | Forslag til EUROPA-PARLAMENTETS OG RÅDETS FORORDNING om en EU- kodeks for visa [(visumkodeks)](https://ec.europa.eu/home-affairs/sites/homeaffairs/files/e-library/documents/policies/borders-and-visas/visa-policy/docs/proposal_regulation_union_code_on_visas_en.pdf) | Forslaget skal trækkes tilbage i forbindelse med forslaget til en revideret visumkodeks, der vil blive fremlagt i 1. kvartal 2018. |
| **Transport** | | | |
|  | COM(2013) 409 final 2013/0187/COD | Forslag til EUROPA-PARLAMENTETS OG RÅDETS FORORDNING om ændring af forordning (EF) nr. 216/2008 for så vidt angår flyvepladser, lufttrafikstyring og luftfartstjenester | Indholdet blev integreret i det nye forslag om oprettelsen af EASA (COM(2015) 613 final), som nu behandles efter den interinstitutionelle procedure. Forslaget bliver derfor forældet. |

1. Fortegnelsen indeholder de lovgivningsforslag, der er under behandling, og som Kommissionen agter at trække tilbage inden for seks måneder (senest i april 2018). [↑](#footnote-ref-1)